b'\n_START_ARTICLE_\nErnest Solvay\n_START_SECTION_\n\xc5\xbdivljenje in delo\n_START_PARAGRAPH_\nSolvay zaradi bolezni ni mogel \xc5\xa1tudirati na univerzi. Od svojega 21. leta je delal v stri\xc4\x8devi kemi\xc4\x8dni tovarni. Leta 1861 je razdelal kemi\xc4\x8dni proces za proizvodnjo natrijevega karbonata brez vode iz slanice (kot vira za natrijev klorid in apnenca (kot vir kalcijevega karbonata). Proces je bil izbolj\xc5\xa1ava obstoje\xc4\x8dega Leblancovega procesa in ga zdaj po njem imenujemo Solvayev proces._NEWLINE_Svojo prvo tovarno je ustanovil v Couilletu (sedaj del Charleroija) leta 1863 in leta 1872 \xc5\xa1e naprej izpopolnil svoj proces, tako da ga je patentiral._NEWLINE_Leta 1911 je za\xc4\x8del z organizacijo konferenc v fiziki in naravoslovju, znanimi kot Solvayeve konference (Solvayevi kongresi).'